Forslag til lokalplan 347 - Boliger nord for Voldum-Rud Vej i [adresse] 
Sagsfremstilling 
53.                 Forslag til lokalplan 347 - Boliger nord for Voldum-Rud Vej i [adresse] - Åbent 
  
  
SAGENS INDHOLD 
Byrådet skal i denne sag tage stilling til forslag til lokalplan for et kommunalt ejet areal på 2,7 ha i [adresse]. 
Lokalplanområdet ligger centralt i [adresse], nord for Voldum-Rud Vej og vest for Tobias Kjær. 
  
Lokalplanens formål er at skabe de planmæssige rammer for udvikling af et nyt boligområde med åben-lav og tæt-
lav boligbebyggelse. Lokalplanen fastlægger desuden placeringen af områdets veje, stier og fælles friarealer.  
  
To af fire delområder kan udnyttes til enten åben-lav eller tæt-lav boliger. Det giver tre muligheder for at udnytte 
området: 
· Hvis hele området udnyttes til åben-lav kan der opføres 16 boliger. 
· Hvis området udnyttes til en blanding af åben-lav og tæt-lav, kan der opføres minimum otte åben-lav og maksimalt 
ca. 30 tæt-lav eller 
· Maksimalt 12 åben-lav og ca. 15 tæt-lav. 
  
Lokalplanområdet ligger i et jævnt terræn, der falder svagt mod nord. Området er disponeret, så der sikres en 
harmonisk overgang mellem den nye boligbebyggelse og det omgivende landskab. Et fritlagt vandløb, der forbindes 
med [adresse], bidrager sammen med regnvandsbassinet til det åbne, landskabelige præg. 
  
Fælles opholds- og friarealer gør området attraktivt for både børnefamilier og ældre.  
  
Når lokalplanen er endelig vedtaget, vil området skifte status fra landzone til byzone. 
  
VURDERING 
I udviklingsplanen for [adresse], der blev udarbejdet i 2013, er et af udviklingsønskerne netop flere byggegrunde. 
Baggrunden for lokalplanen er Byrådets ønske om at kunne tilbyde yderligere muligheder for boligbebyggelse i 
[adresse]. Med lokalplanen forventes efterspørgslen på byggegrunde i [adresse] at være dækket i en lang årrække. 
  
Området er udlagt til boligformål i kommuneplanen, men lokalplanforslaget ledsages af et forslag til 
kommuneplantillæg for at ændre det maksimale etageantal fra 1½ til 2. 
  
 
Byråd 
28. april 2015 
Sagsnr. 710-2013-
78422 
Dok.nr. 710-2015-
108535 
Sagsbehandler 
DPGSMI 
  
Tidl. politisk behandling 
  
Forventet sagsgang 
TM-U, ØK, BY, høring, TM-U, ØK, BY 
Lovgrundlag 
Planloven 
Teknik og Kultur har foretaget en screening af lokalplanen efter ”Lov om miljøvurdering af planer og programmer”. 
Det vurderes, at de miljømæssige konsekvenser som følge af lokalplanens gennemførelse er af en sådan karakter, 
at det ikke er nødvendigt at udarbejde en egentlig miljøvurdering.  
  
Moesgård Museum har foretaget en kontrol af lokalplanområdet i forhold til museets nuværende viden om området. 
På den baggrund anbefaler [adresse], at der forud for igangsætning af byggemodningen bliver foretaget 
en større arkæologisk forundersøgelse. 
  
ØKONOMI 
Med den endelige vedtagelse af lokalplanen åbnes mulighed for byggemodning af området med anlæg af veje, sti 
og efterfølgende grundsalg. Områdets veje, stier og fællesarealer, herunder beplantning, grønne områder og 
vandløb, vil sammen med vedligeholdelsesforpligtelsen blive overdraget den grundejerforening, der stiftes for 
området 
  
Byggemodningsprocessen forventes igangsat, når lokalplanen er endeligt vedtaget. Før byggemodningsprocessen 
sættes i gang, vil Teknik og Kultur afsøge interessen for udnyttelsen af området til tæt-lav boliger, da dette har 
betydning for projekteringen af byggemodningen. 
  
Hvis den arkæologiske prøvegravning viser, at der på området er bevaret væsentlige arkæologiske fortidsminder, 
skal der efterfølgende foretages en egentlig arkæologisk undersøgelse. Det vil forsinke og fordyre 
byggemodningsomkostningerne. 
  
INDDRAGELSE 
Teknik og Kultur har holdt indledende møder med Voldum Lokalråd om deres ønsker til indholdet i lokalplanen.  
  
Borgerinddragelse og kommunikation om lokalplanforslaget sker efter reglerne i planloven. Det er et selvstændigt 
mål med planloven, at offentligheden i videst muligt omfang inddrages i planlægningsarbejdet. 
  
Når Byrådet har godkendt lokalplanforslaget, skal det offentliggøres ved annoncering på kommunens hjemmeside 
med en indsigelsesfrist på mindst otte uger. 
  
INDSTILLING 
Direktøren for Teknik og Kultur indstiller til Byrådet: 
  
1.   At forslag til ”Lokalplan 347 - Boliger nord for Voldum-Rud Vej i Voldum med kommuneplantillæg nr. 8 ” 
godkendes og fremlægges i offentlig høring i otte uger. 
  
BESLUTNING 
  
Teknik- og Miljøudvalget, 16. april 2015: 
Fraværende: Ingen 
  
Indstilles godkendt, idet Teknik- og Miljøudvalget ønsker, at § 8.4 udgår, da bestemmelsen er dækket af § 8.3. 
  
Økonomiudvalget, 21. april 2015: 
Fraværende: Silas Winther 
  
Indstillingen fra Teknik- og Miljøudvalget indstilles godkendt. 
  
Bilag 
  
Forslag til lokalplan nr. 347 med 
kommuneplantillæg nr. 8 
710-2015-87589 
  
  
  
Byråd, 28. april 2015: 
Fraværende: Nikolai Eriksen, Gerda Friis, Silas Winther 
  
Godkendt. 
